Diari Oficial de la Generalitat Valenciana


Sumari del DOGV 6133, del 29-10-2009 (2009/11825)

Judici verbal 1058/2008. Notificació a Benicredi, SL.
-----------------------------------------------------

### Dades del document

Número de DOGV
:   6133

Data del DOGV
:   29-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11622


Data del document
:   21-09-2009

Organisme emissor
:   Jutjat de Primera Instància Número 3 de la Vila Joiosa

Tipus de document
:   Edicte

Judici verbal 1058/2008. Notificació a Benicredi, SL. [2009/11277]  
Judici verbal (desnonament per falta de pagament) 001058/2008   
Part demandant: Vicenta Llorens Ivars.  
Part demandada: Benicredi, SL.  
Sobre: verbals arrendataris.  
En el judici a què es fa referència s'ha dictat la resolució que té el text que literalment és com segueix:  
«Procediment: assumpte civil 001058/2008  
Sentència número 00605/2009  
Jutgessa que la dicta: Marta Rodríguez Andreu.  
Lloc: La Vila Joiosa (Alacant).  
Data: 1 de juliol de 2009.  
Part demandant: Vicenta Llorens Ivars.  
Advocat:  
Procuradora: María Dolores Such Muñoz.  
Part demandada: Benicredi, SL.  
Advocat:  
Procurador:  
Objecte del judici: verbals arrendataris.   
Antecedents de fet  
Primer La procuradora senyora Such Muñoz, en nom i representació de Vicenta Llorens lvars, va presentar una demanda de desnonament per falta de pagament de la renda i quantitats assimilades contra Benicredi, SL, que es va admetre a tràmit per les vies del judici verbal; i es va efectuar a la part demandada, a banda de les restants advertències legals, l'advertència que si la sentència resultava condemnatòria es procediria al seu llançament el dia 23 d'octubre de 2009, a les 09.30 hores, amb la sol·licitud prèvia de l'actor de la forma deguda.   
Segon. Es va fixar vista segons el que estableix la llei, que es va celebrar en el dia i l'hora assenyalats, amb el resultat que consta en l'acta corresponent.   
Tercer. Que en la tramitació d'estes actuacions s'han observat les prescripcions legals.  
Raonaments jurídics   
Primer L'incompliment per part de l'arrendatari de l'obligació de pagar les prestacions econòmiques que haja contret en contraprestació a l'ús i gaudi del bé cedit genera a favor de l'arrendador, a banda del dret de reclamar el compliment de la prestació compromesa, acció per a promoure la resolució del contracte, d'acord amb el que estableixen els articles 1555 i 1569.2.a del Codi Civil i 27.2.a i 35 de la Llei 29/1994, de 24 de novembre, d'Arrendaments Urbans.   
Segon. D'acord amb el que estableix l'article 440.3 de la Llei d'Enjudiciament Civil, en cas que el demandat no comparega a la vista, se'n declararà el desnonament sense més tràmits.   
Tercer. D'acord amb el que preveu l'article 394 de la Llei d'Enjudiciament Civil, les costes legalment produïdes hauran de ser imposades a la part demandada, atés que no hi concorren circumstàncies que justifiquen un altre pronunciament.   
Vistos els preceptes esmentats i els altres que hi són aplicables de manera general i pertinent al supòsit de les actuacions.   
Dispositiva  
Estime la demanda interposada pel procurador dels tribunals senyora Such Muñoz, en nom i representació de Vicenta Llorens Ivars, contra Benicredi, SL, i declare resolt el contracte d'arrendament que les unia sobre local comercial siti al carrer de Cervantes, número 22, de la localitat de la Vila Joiosa, amb condemna al desnonament d'esta i amb advertència de llançament el pròxim dia 23 d'octubre de 2009 a les 09.30 hores, si esdevé ferma la sentència i l'actora sol·licita de la forma deguda l'execució i les costes;   
Notifiqueu a les parts i feu-los saber que contra esta resolució es pot interposar un recurs d'apel·lació que podrà preparar-se davant d'este Jutjat en el termini de cinc dies comptadors des de l'endemà de la notificació.   
Esta és la meua sentència, de què cal expedir una testimoniança perquè s'unisca a les actuacions, que pronuncie, mane i firme.»  
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
La Vila Joiosa, 1 de juliol de 2009.  
Atés que es desconeix el domicili o residència actuals de la part demandada, per la provisió de 21 de setembre de 2009 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en la premsa oficial o en algun diari de difusió nacional o provincial, per a dur a efecte la diligència de notificació de sentència.  
La Vila Joiosa, 21 de setembre de 2009.- La secretària judicial: Laura Torres Suárez.